
 ДО 

ОБЩИНСКИ СЪВЕТ

ПОМОРИЕ  
Д О К Л А Д Н А    З А П И С К А
От  ИВАН АЛЕКСИЕВ-КМЕТ НА ОБЩИНА ПОМОРИЕ


Относно: Предоставяне на имот публична общинска собственост за  безвъзмездно управление на Регионална дирекция „Гранична полиция”- Бургас към Главна дирекция „Гранична полиция” при Министерството на вътрешните работи 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Постъпило е писмо в Община Поморие с вх. рег. № 66-36-1/08.03.2024 г. от Директор на Регионална дирекция «Гранична полиция»-Бургас с искане за предоставяне на помещение за нуждите на РДГП Бургас, в административната сграда на „Рибарско Пристанище" Поморие във връзка с предстоящото приемане на Република България в Шенгенското пространство „по море", произтичащите от това промени в организацията на граничното наблюдение, както и необходимостта от създаване на условия за осъществяване на ефективен граничен контрол в пристанищата без изградени ГКПП.
Регионална дирекция «Гранична полиция»-Бургас осъществява охрана на морската държавна граница – външна за ЕС, откриване и задържане на нарушители; Контрол на граничния режим в териториалното море, вътрешните морски води и пристанищата; Разкриване, предотвратяване и разследване на незаконни дейности в морските пространства - нелегална миграция, контрабанда на стоки, наркотици и оръжие, незаконен риболов и други; Контрол по опазване на околната и водна среда, флората и фауната, защитените видове и местности; Оказване на помощ и спасяване на  хора и кораби при бедствия. 


Предвид гореизложеното, предлагам в полза на Регионална дирекция «Гранична полиция»-Бургас към Главна дирекция „Гранична полиция” при Министерството на вътрешните работи, да бъде предоставено безвъзмездно за управление, помещение част от имот - публична общинска собственост, съгласно АПОС № 6021/2016г., а именно: помещение намиращо се в сграда за търговия в «Рибарско пристанище»-Поморие, представляващо самостоятелен обект в сграда с идентификатор 57491.503.567.3 по КККР на гр. Поморие, с площ: 10 кв.м.,  адрес на имота: гр. Поморие, п.к.8200, ул. 
« Кубрат» № 8. Управлението да се предостави  за срок от 10 (десет) години. 

Предвид изложеното по-горе предлагам на Общински съвет  - Поморие следния 

ПРОЕКТ НА РЕШЕНИЕ:
            На основание чл.21, ал. 1, т. 8 от ЗМСМА, чл. 12, ал. 3 от ЗОС ,чл. 18, ал. 2 от Наредбата за реда за придобиване, управление и разпореждане с общинско имущество, Общински съвет - Поморие :     
                1. Предоставя за безвъзмездно управление в полза на Регионална дирекция «Гранична полиция»-Бургас към Главна дирекция „Гранична полиция” при Министерството на вътрешните работи,  помещение част от имот - публична общинска собственост, съгласно АПОС № 6021/2016г., а именно: помещение намиращо се в сграда за търговия в «Рибарско пристанище»-Поморие, представляващо самостоятелен обект в сграда с идентификатор 57491.503.567.3 по КККР на гр. Поморие, с площ: 10 кв.м.,  адрес на имота: гр. Поморие, п.к.8200, ул. « Кубрат» № 8. 

              Управлението се предоставя  за срок от 10 (десет) години от влизане на решението в сила.

                2. Предоставеното помещение да се използва по предназначение - за  дейността на  Регионална дирекция «Гранична полиция»-Бургас. Предоставеното помещение не може да се преотдава под наем, да се преотстъпва за уплавление и ползване, както да се ползва съвместно по договор с трети лица.

                3. Всички  разходи във връзка с управлението на имота: текущи ремонти, такси, консумативи и др. са за сметка на Регионална дирекция «Гранична полиция»-Бургас към Главна дирекция „Гранична полиция” при Министерството на вътрешните работи.

              4. Възлага на  Кмета на Община Поморие да извърши необходимите правни   и фактически действия по издаване на заповед и сключване на договор за безвъзмездно управление.
Приложение: 1. Копие от Заявление с вх. рег. № 66-36-11/08.03.2024 год. Директор на Регионална дирекция «Гранична полиция»-Бургас;
2. Копие от АПОС № 6021/2016год.;
ИВАН АЛЕКСИЕВ
КМЕТ НА ОБЩИНА ПОМОРИЕ

Директор  на ОП “СУОИ” – Поморие
